
REFERAT DE APROBARE A  PROIECTULUI DE HOTĂRÂRE

privind modificarea Hotărârii Consiliului Local nr. 64 din 18.02.2020 în sensul  aprobării indicatorilor tehnico-economici, în conformitate cu ultima formă a devizului rezultat în urma etapei de evaluare tehnică și financiară, respectiv forma actualizată a documentației tehnico-economice pentru obiectivul  „Construcţie și dotare Liceu Waldorf Timișoara“


1. Descrierea situatiei actuale

Pentru obiectivul de investiţii „Construcţie şi dotare Liceu Waldorf Timişoara“ a fost întocmita documentaţia tehnico-economica la faza S.F. de către proiectantul  S.C. „SDAC Studio“ S.R.L., preluat cu titlul gratuit de Municipiului Timișoara și aprobat prin HCL nr. 345/06.07.2018.

Proiectul a fost depus in vederea obţinerii finanţării nerambursabile in cadrul POR 2014-2020, apelul “POR/317/10/1/Creşterea gradului de participare la nivelul educaţiei timpurii și învățământului obligatoriu, în special pentru copii cu risc crescut de părăsire timpurie a sistemului/1/Creşterea gradului de participare la nivelul educației timpurii și învățământului obligatoriu, în special pentru copii cu risc crescut de părăsire timpurie a sistemului” cu nr. de inregistrare V/TM/2017/10/10.1/10.1B/773/09.07.2018.

În baza Instrucţiunii AM POR nr.135/23.01.2020, ADR-VEST a reluat procesul de verificare a conformităţii administrative si a eligibilităţii proiectului.

Prin Hotărârea Consiliului Local nr. 64 din 18.02.2020 au fost aprobate documentaţia tehnico-economică, indicatorii tehnico-economici actualizați cu prevederile art.71 din Ordonanța de Urgență a Guvernului nr. 114/2018 publicată în Monitorul Oficial nr.1116 din 29 decembrie 2018 - faza S.F. şi anexa privind descrierea sumară a investiţiei pentru obiectivul  „Construcţie și dotare Liceu Waldorf Timișoara“.
Prin solicitarea de clarificări nr. 4, înregistrată cu nr. CDD2020-653/16.07.2020, ADR Vest a anunțat demararea etapei precontractuale și a solicitat aprobarea prin HCL a actualizării documentației tehnico-economice în urma procesului de evaluare și selecție.
2. Schimbari preconizate si rezultate asteptate



Prin solicitarea de clarificări nr. 4, a ADR Vest, nr. 20064/15.07.2020 înregistrată cu nr. CDD2020-653/16.07.2020, ADR Vest a anunțat demararea etapei precontractuale și a solicitat aprobarea prin HCL actualizarea documentației tehnico-economice în urma procesului de evaluare și selecție, în vederea aprobării finanțării proiectului.
3. Alte informatii 



Indicatorii de proiect care fac obiectul monitorizării implementării şi performanţei investiţiei propuse prin proiect sunt: construirea clădirii cu o suprafaţă desfăşurată de 4.136,55 m2 și asigurarea procesului de învățământ pentru un număr de 446 de elevi.

4. Concluzii

Considerăm oportună aprobarea modificării Hotărârii Consiliului Local nr. 64 din 18.02.2020 în sensul  aprobării indicatorilor tehnico-economici, în conformitate cu ultima formă a devizului rezultat în urma etapei de evaluare tehnică și financiară, respectiv forma actualizată a documentației tehnico-economice pentru obiectivul

 „Construcţie și  dotare Liceu Waldorf Timișoara“. 

NOTĂ: Elementele de natură tehnică, de detaliu, se vor regăsi în raportul de specialitate si, dacă se impune,  în nota de fundamentare.

